3&0 



44 AGR0ST0GRAPHIAE AEGYPTIACAE FRAGMEKTA 



aequantes, vel omnes umbellati, terni, quaternive erecto-patuli, vel simul 

 umbellati, cum pari ramorum inferiore. Rachis leniter flexuosa, triquetra 

 ad angulos serrulato-scabra. Locustae binatae, alterne distichae , inter- 

 vallo pedicellum longiorem aequante discretae. Pedicelli filiformes sub 

 lente scabridi, anteriore brevissimo vix quartam locustae partem aequanle, 

 interiore locustam aequante. Locustae appressae lanceolato-cuspidatae, 

 diametro quintuplo sextuplove longiores, compressiuseulae , senio dilute 

 purpurascentes. Gluma 2-valvis. Valvula inferior squamaeformis brevis- 

 sima, apice truncata, emarginalave, enervis, tenuissima, glabra. Valvula 

 superior ob margines incurvos lanceolato-cuspidata , concavo-canaliculata, 

 flosculis conspicue longior, in planum explicata, oblonga , acuta, 7-nervis, 

 nervis convergentibus , snperne isthmis obliquis connexis, margine villo 

 brevi denso barbata. Flosculus neuter basi villo brevi cinctus unipaleaceus. 

 Palea margine incurvo lanceolata, plano-canaliculata, explanata ovato- 

 oblonga, apice acutata, 7-nervis, nervis mediis sub apice paleae cum 

 dorsali confluentibus , marginalibus plerumque discretis , intra nervos dor- 

 sali proximos et laterales, margineque, villo brevi denso barbata. Paleae 

 flosculi hermaphroditi membranaceae , sub lente longitudinaliter striatae. 

 Inferior tenuiter 3-nervis, convoluta, superiorem parinerviam utrinque 

 inflexam , depresso-concavam amplectens. Paleolae minutissimae , mem- 

 branaceae, truncato-emarginatae. Ovarium glabrum. Styli filiformes. Stig- 

 mata plumoso-penicillata , pilis simplicibus. Caryopsis elliptica, depressa, 

 pallescens, glabra; areola embryonali ovata abrupte attenuata basi notata. 



Explicatio lconis 24. 



1. Pars racemi quinquies aucta. — 2. Particula racheos decies aucta 

 ut quae sequuntur. — 3. Sectio racheos. — - 4- Locusta a latere flosculi 

 neutri. — 5. Locusta a latere flosculis distractis. — 6. Gluma a latere 

 anteriore. — 7. Flosculus neuter a facie. — 8. Flosculus hermaphroditus 

 a facie. — g. Pars superior valvulae superioris explanatae. — 10. Paleae 

 neutrae pars superior explanata. — 11. Palea superior flosculi perfecti 

 a facie. — 12. Apex paleae inferioris ejusdem flosculi compressa. — 

 i3. Apex paleae superioris ejusdem flosculi. — 14. Paleolae 20 auct. ut 

 seqq. — i5. Pistillum. — 16. Cavyopsis. 



